hotchpotch/miracl-hf-unified huggingface dataset:
ब्रह्मसूत्र
ब्रह्मसूत्र, वेदान्त दर्शन का आधारभूत ग्रन्थ है। इसके रचयिता महर्षी बादरायण हैं। इसे वेदान्त सूत्र, उत्तर-मीमांसा सूत्र, शारीरक सूत्र और भिक्षु सूत्र आदि के नाम से भी जाना जाता है। इस पर अनेक आचार्यांने भाष्य भी लिखे हैं। ब्रह्मसूत्र में उपनिषदों की दार्शनिक एवं आध्यात्मिक विचारों को साररूप में एकीकृत किया गया है।
वेदान्त के तीन मुख्य स्तम्भ माने जाते हैं - उपनिषद्, श्रीमद्भगवद्गीता एवं ब्रह्मसूत्र। इन तीनों को प्रस्थानत्रयी कहा जाता है। इसमें उपनिषदों को श्रुति प्रस्थान, गीता को स्मृति प्रस्थान और ब्रह्मसूत्रों को न्याय प्रस्थान कहते हैं। ब्रह्मसूत्रों को न्याय प्रस्थान कहने का अर्थ है कि ये वेदान्त को पूर्णतः तर्कपूर्ण ढंग से प्रस्तुत करता है। (न्याय = तर्क)
प्राचीन परम्परा के अनुसार वेदान्तसूत्र के लेखक बादरायण माने जाते हैं। पर इन सूत्रों में ही बादरायण का नामोल्लेख करके उनके मत का उद्धरण दिया गया है अत: कुछ लोग इसे बादरायण की कृति न मानकर किसी परवर्ती संग्राहक की कृति कहते हैं। बादरायण और व्यास की कभी-कभी एक माना जाता है। जैमिनि ने अपने पूर्वमीमांसासूत्र में बादरायण का तथा बादरायण ने वेदांतसूत्रों में जैमिनि का उल्लेख किया है। यदि बादरायण और व्यास एक ही हैं तो महाभारत की परंपरा के अनुसार जैमिनि व्यास के शिष्य थे। और गुरु अपनी कृति में शिष्य के मत का उल्लेख करे, यह विचित्र सा लगता है।
इन सूत्रों में सांख्य, वैशेषिक, जैन और बौद्ध मतों की और संकेत मिलता है। गीता की ओर भी इशारा किया गया है। इन सूत्रों में बहुत से ऐसे आचार्यों और उनके मत का उल्लेख है जो श्रौत सूत्रों में भी उल्लिखित हैं। गरुड़पुराण, पद्मपुराण और मनुस्मृति वेदांत सूत्रों की चर्चा करते हैं। हापकिंस के अनुसार हरिवंश का रचनाकाल ईसा की दूसरी शताब्दी है और इसमें स्पष्ट रूप से वेदान्तसूत्र का उल्लेख है। कीथ के अनुसार यह रचना २०० ई. के बाद की नहीं होगी। जाकोबी इसे २०० से ४५० ई. के बीच का मानते हैं। मैक्समूलर इसे भगवद्गीता के पहले की रचना मानते हैं क्योंकि उसमें ब्रह्मसूत्र शब्द आया है जो वेदान्तसूत्र का पर्यायवाची है। भारतीय विद्वान् इसका रचनाकाल ई.पू.५०० से २०० के बीच मानते हैं।
जिस प्रकार मीमांसासूत्र में वेद के कर्मकांड भाग की व्यख्या प्रस्तुत की गई है उसी तरह चार अध्यायों में विभाजित लगभग ५०० वेदान्तसूत्रों में वैदिक वाङ्मय के अंतिम भाग अर्थात् उपनिषदों की व्याख्या दी गई है। उपनिषदों में प्रतिपादित सिद्धांत इतने परस्पर विरोधी तथा बिखरे हुए है कि उनसे एक पप्रकार का दार्शनिक मत निकालना कठिन है। वेदान्त सूत्र 'समन्वय' के सिद्धांत का सहारा लेकर उपनिषदों में एक दार्शनिक दृष्टि का प्रतिपादन करता है। पर ये सूत्र स्वयं इतने संक्षिप्त है कि बिना व्याख्या के सहारे उनसे अर्थ निकालना कठिन है। इनकी संक्षिप्तता के कारण इनपर कई व्याख्याएँ लिखी गई जो परस्पर विरोधी दृष्टि से वेदांत का प्रतिपादन करती है। वेदांत के सभी प्रस्थान इन सूत्रों को अपना प्रमाण मानते हैं। ब्रह्म का प्रतिपादन करने के कारण इन सूत्रों को ब्रह्मसूत्र भी कहते हैं।
ब्रह्मसूत्र में चार अध्याय हैं जिनके नाम हैं - समन्वय, अविरोध, साधन एवं फल। प्रत्येक अध्याय के चार पाद हैं। कुल मिलाकर इसमें ५५५ सूत्र हैं।  ब्रह्मसूत्र पर बहुत से भाष्य लिखे गए हैं। उनमें सबसे प्राचीन ​श्री ​निम्बार्क ​भाष्य है। ​श्री​ शंकराचार्य के भाष्य पर वाचस्पति मिश्र तथा पद्मपाद ने भाष्य लिखा। ​श्री​ रामानुजाचार्य द्वारा ब्रह्मसूत्र का जो भाष्य लिखा गया उसका नाम 'श्रीभाष्य' है।
इसके अतिरिक्त ​श्री मध्वाचार्य, ​श्रीजयतीर्थ, ​श्री व्यासतीर्थ, ​श्री भास्कर, आदि ने भी ब्रह्मसूत्र के भाष्य लिखे हैं।
दक्षिण ओसेतिया
दक्षिण ओसेतिया कॉकस क्षेत्र के दक्षिणी भाग में स्थित एक राज्य है जिसके राजनैतिक रुतबे पर विवाद जारी है। सोवियत संघ के ज़माने में यह जॉर्जिया का भाग हुआ करता था और इसे एक स्वशासित ओब्लास्त का दर्जा मिला हुआ था। सन् 1990 में दक्षिण ओसेतिया ने अपनी स्वतंत्रता घोषित कर दी और अपने आप को "दक्षिण ओसेतिया गणतंत्र" बुलाने लगा। जॉर्जिया ने दक्षिण ओसेतिया का स्वशासित दर्जा समाप्त कर दिया और उसपर ज़बरदस्ती क़ब्ज़ा करने की कोशिश की। 1991-1992 में यह जंग चलती रही। 2004 और 2008 में फिर लड़ाई छिड़ी, जिसके अंत में दक्षिण ओसेतिया के अलगाववादियों ने, रूसी सहायता के साथ दक्षिण ओसेतिया पर अपना नियंत्रण बना लिया। रूस, निकरागुआ, वेनेज़ुएला और नाउरु दक्षिण ओसेतिया को एक स्वतन्त्र राष्ट्र मानते हैं। जॉर्जिया उसे एक अलगाववादी प्रांत मानता है जिसने नाजायज़ ढंग से आज़ादी ली हुई है।
दक्षिण ओसेतिया का क्षेत्रफल कुल मिलकर 3,900 वर्ग किमी है जो लगभग भारत के नन्हे गोवा राज्य के बराबर है। कॉकस के बाक़ी इलाक़ों की तरह यह भी एक बहुत पहाड़ी क्षेत्र है और इसका ज़्यादातर भाग 1,000 मीटर (3,281 फ़ुट) से अधिक ऊंचाई पर है।
दक्षिण ओसेतिया को -
बॉस्टन सेल्टिक्स
बॉस्टन सेल्टिक्स बॉस्टन, मैसाचुसेट्स में स्थित एक पेशेवर बास्केटबॉल टीम हैं, में खेल अटलांटिक डिवीज़न नेशनल बास्केटबॉल एसोसिएशन (एन बी ए) में पूर्वी सम्मेलन का। Tउनकी 16 एन बी ए आठ सीधे खिताब के साथ एन बी ए चैम्पियनशिप की 1959 से 1966 वर्चस्व है, किसी भी उत्तर अमेरिकी पेशेवर खेल की टीम के सबसे लंबे समय तक लगातार चैम्पियनशिप जीतने लकीर है, जबकि चैंपियनशिप, किसी भी एन बी ए मताधिकार के लिए सबसे अधिक हैं तारीख करने के लिए.
न्यू जर्सी नैट्स
न्यू जर्सी नैट्स ईस्ट रदरफोर्ड, न्यू जर्सी में बसी एक व्यावसायिक बास्केटबॉल टीम है। They began in the अमेरिकन बास्केटबॉल असोसिएशन and now play in the नेशनल बास्केटबॉल असोसिएशन (NBA)।
भाष्य
संस्कृत साहित्य की परम्परा में उन ग्रन्थों को भाष्य (शाब्दिक अर्थ - व्याख्या के योग्य), कहते हैं जो दूसरे ग्रन्थों के अर्थ की वृहद व्याख्या या टीका प्रस्तुत करते हैं। मुख्य रूप से सूत्र ग्रन्थों पर भाष्य लिखे गये हैं।
भाष्य, मोक्ष की प्राप्ति हेतु अविद्या (ignorance) का नाश करने के साधन के रूप में जाने जाते हैं। वेदों, ब्राह्मणों, एवं आरण्यकों का सायणाचार्य कृत भाष्य, प्रस्थानत्रयी (उपनिषद्, ब्रह्मसूत्र एवं गीता) का शंकराचार्य कृत भाष्य और पाणिनि के अष्टाध्यायी पर पतंजलि का व्याकरणमहाभाष्य आदि कुछ प्रसिद्ध भाष्य हैं।
Mahibhar में भाष्यकार के पाँच कार्य गिनाये गये हैं-
भाष्य कई प्रकार के होते हैं - प्राथमिक, द्वितीयक या तृतीयक। जो भाष्य मूल ग्रन्थों की टीका करते हैं उन्हें प्राथमिक भाष्य कहते हैं। किसी ग्रन्थ का भाष्य लिखना एक अत्यन्त विद्वत्तापूर्ण कार्य माना जाता है।
अपेक्षाकृत छोटी टीकाओं को वाक्य या वृत्ति कहते हैं। जो रचनायें भाष्यों का अर्थ स्पष्ट करने के लिये रची गयी हैं उन्हें वार्तिक कहते हैं।
न्यूयॉर्क निक्स
न्यूयॉर्क निकरबॉकर्स जो "निक्स" से ज्यादातर जाने जाते हैं, न्यूयॉर्क शहर में बसी एक व्यावसायिक बास्केटबॉल टीम हैं। यह टीम नेशनल बास्केटबॉल असोसिएशन (एन बी ए) की पूर्वी कांफ्रेंस की अटलांटिक डिवीज़न में खेलते हैं।
फिलाडेल्फिया सेवेंटी सिक्सर्स
फिलाडेल्फिया सेवेंटी सिक्सर्स जो "सिक्सर्स" नाम से अधिकतर जाने जाते हैं, फिलाडेल्फिया, पेनसिल्वेनिया में बसी एक व्यावसायिक बास्केटबॉल टीम हैं। यह टीम नेशनल बास्केटबॉल असोसिएशन (एन बी ए) की पूर्वी कांफ्रेंस की अटलांटिक डिवीज़न में खेलते हैं।
पूर्ण प्रतियोगिता
पूर्ण प्रतियोगिता बाजार के उस रूप का नाम है जिसमें विक्रेताओं की संख्या की कोई सीमा नहीं होती। फ़लतः कोई भी एक उत्पादक (विक्रेता) बाजार में वस्तु की कीमत पर प्रभाव नहीं डाल सकता। अर्थशास्त्र में बाजार को मुख्त्यः दो रूपों में बांटा जाता है : पूर्ण प्रतियोगिता और अपूर्ण प्रतियोगिता। बाजार संरचना के दो चरम बिन्दुओं पर पूर्ण प्रतियोगिता और एकाधिकार हैं।
पूर्ण प्रतियोगिता के होने के लिये कुछ पूर्वानुमान लिये जाते हैं जो इस प्रकार हैं :
१. प्रत्येक उत्पादक बाजार की पूरी आपूर्ति का इतना छोटा हिस्सा प्रदान करता है की वो अकेला बाजार में वस्तु की कीमत पर कोई प्रभाव नहीं डाल सकता। २. प्रत्येक उत्पादक के द्वारा बनाई गयी वस्तु समान होती है। ३. प्रत्येक उत्पादक बाजार में उप्लब्ध उत्पादन तकनीक तक पहुंच रखता है। ४. किसी भी नये उत्पादक के बाजार में आने पर अथवा बाजार में उपस्थित किसी उत्पादक के बाजार से निकलने पर कोई रोक टोक नहीं है। ५. बाजार में विद्यमान प्रत्येक क्रेता और विक्रेता को बाजार का पूर्ण ज्ञान है।
यद्यपि पूर्ण प्रतियोगिता व्यावहारिक जीवन में सम्भव नहीं है, पर शेयर बाजार इसकी विशेषताओं की दृष्टि से बहुत पास पहुंच जाता है। कृषि क्षेत्र(चावल, गेहूं आदि) में भी प्रतियोगिता पूर्ण प्रतियोगिता के समान ही होती है।
पूर्ण प्रतियोगिता में कोई भी विक्रेता वस्तू का मूल्य स्वंय निर्धारित नहीं कर सकता। अतः वस्तु का मूल्य बाजार में निर्धारित होता है। मूल्य निर्धारण की प्रक्रिया को समझने के लिये मांग और आपूर्ति को समझना आवश्यक है।
मांग: एक निश्चित मूल्य पर किसी वस्तु की जितनी मात्रा लोग खरीदना कर उपयोग करना चाहते हैं उसे वसतू की मांग कहते हैं। आपूर्ति: किसी वस्तु के उत्पादक उसकी जितनी मात्रा एक निर्धारित मुल्य पर बाजार में बेचना चाहते हैं उसे वस्तू की बाजार में आपूर्ति कहते हैं।
जब बाजार में कोइ वस्तु आती है तो उसके मांग और उसकी आपूर्ति में सम्बन्ध स्थापित होता है और मूल्य का निर्धारण होता है।
विक्रेता द्वारा उपयुक्त विक्रय परिमाण का निर्धारण
पूर्ण प्रतियोगिता में विक्रेता का मांग-वक्र पुर्णतः लोचशील होता है क्योंकि वह बाजार निर्धारित मूल्य पर जितना चाहे उत्पादन कर सकता है और उसे बेच सकता है। अतः उसे उप्युक्त परिमाण निर्धारित करने के लिये अपने सीमांत लागत वक्र का निर्धरण करना होता है। सीमांत लागत का अर्थ है वर्तमान स्थिति में एक और वस्तु के उत्पाद करने का लागत। सीमांत लागत वक्र अंग्रेजी के अक्षर 'U' के आकार का होता है। इस्का अर्थ है कि जब उत्पादन क्षमता का पूरा प्रयोग नहीं हो रहा है तब सीमांत लागत घट रहा होता है, एक निश्चित क्षमता तक पहुंचने के बाद यह बढ़ने लगता है। जिस बिन्दु पर सीमांत लागत वक्र उत्पादक के मांग वक्र को काटता है, उस बिन्दु पर उपयुक्त उत्पादन का निर्धारण होता है।  जब उत्पादक एक वस्तु का उत्पादन करता है तो उसका मुख्य उद्देश्य होता है लाभ। जब सीमांत लागत अर्थात एक इकाई के उत्पादन का लागत बाजार में स्थापित वस्तु के मुल्य से ऊपर चला जाता है तो इसका अर्थ है कि विक्रेता को उसके उत्पादन से घाटा होगा। अतः जिस बिन्दु पर सीमांत लागत वक्र, विक्रेता के मांग वक्र को काट कर उसके ऊपर चला जाता है, उस बिन्दु के पार उत्पादन करने से विक्रेता को अपना उत्पाद लागत से कम भाव पर बेचना होगा। अतः उत्पादक इस बिन्दु पर पहुंचने के उपरान्त उत्पादन रोक देता है।
झाझा
झाझा (Jhajha) भारत के बिहार राज्य के जमुई ज़िले में स्थित एक नगर है।
झाझा के दोनों ओर साखू के जंगल दिखाई पड़ते हैं। पहाड़ियों से घिरे होने के कारण यहाँ की जलवायु विषम है और ग्रीष्म ऋतु में भयंकर गर्मी पड़ती है।
झाझा में यातायात का मुख्य साधन रेलवे स्टेशन है। झाझा रेलवे स्टेशन काफी मशहूर रेलवे स्टेशन है यहां से ईएमयू डीएमयू एक्सप्रेस आदि गाड़ियां चलती है।
बिहार राज्य के झाझा (जमुई) में अनेकों आदर्श स्थल है। जो देखने और घूमने लायक है जो निम्नलिखित हैं:
अरेराज
अरेराज (Areraj) भारत के बिहार राज्य के पूर्वी चम्पारण ज़िले में स्थित एक शहर है।
अरेराज अनुमंडल मुख्यालय भी है जो मोतिहारी से 30 किलोमीटर की दूरी पर है। यहाँ प्रख्यात मंदिर सोमेश्वर नाथ मंदिर है जो यहा की शोभा बढ़ाता है।यहाँ पर एक सुप्रसिद्ध शक्ति पीठ भी है जो जालपा मंदिर के नाम से विख्यात है सोमेश्वर नाथ मंदिर प्रांगण में एक बहुत ही बड़ा तालाब है हरदिया चौक से 1 किलोमीटर की दूरी पर है।
यह मोतिहारी से 30km की दुरी पर है। यहाँ पहुचने के लिये सड़क का मार्ग मौजूद है। इसके अलावा रेल सुविधा का शिलान्यास तत्कालीन रेल मंत्री नितिश कुमार ने किया था जो (सुगौली-हाजीपुर रेल लाइन) है जिसका काम होना अभी बाकी है। मोतिहारी से प्रत्येक 25 - 30 मिनटों अंतराल से बसें आती रहती है। केसरिया जहाँ पर दुनिया की सबसे ऊँची स्तूप है, वो यहाँ से सिर्फ 40 किलोमीटर की दुरी पर है।
बस, ऑटो, टेक्सी और अपनी निजी सवारियां
रामनाथपुरम जिला
रामनाथपुरम ज़िला भारत के तमिल नाडु राज्य का एक ज़िला है। ज़िले का मुख्यालय रामनाथपुरम है।
ज़िला बंगाल की खाड़ी पर स्थित है। बेंगाई नदी इसके बीच से होती हुई बंगाल की खाड़ी में गिरती है। यह लाल मिट्टी का प्रदेश है। तट पर बलुई तथा पश्चिम में चिकनी मिट्टी मिलती है। उत्तर में वर्षा ९० सेमी. तथा दक्षिण में ६० सेमी. होती है। संपूर्ण जिले में तालाबों द्वारा सिंचाई होती है।
देवास
देवास भारत के मध्य प्रदेश का एक शहर है। यह इन्दौर से लगभग ३२ किमी उत्तर में स्थित है। यहाँ की "माता की टेकरी" पर चामुण्डा माता और तुलजा भवानी माता के प्रसिद्ध मन्दिर हैं जिसके दर्शन के लिये लोग दूर-दूर से आते हैं। देवास एक औद्योगिक नगर है।
लोक मान्यता है कि यहाँ देवी माँ के दो स्वरूप अपनी जागृत अवस्था में हैं। इन दोनों स्वरूपों को छोटी माँ और बड़ी माँ के नाम से जाना जाता है। बड़ी माँ को तुलजा भवानी और छोटी माँ को चामुण्डा देवी का स्वरूप माना गया है। यहाँ के पुजारी बताते हैं कि बड़ी माँ और छोटी माँ के मध्य बहन का रिश्ता था। एक बार दोनों में किसी बात पर विवाद हो गया। विवाद से क्षुब्द दोनों ही माताएँ अपना स्थान छोड़कर जाने लगीं। बड़ी माँ पाताल में समाने लगीं और छोटी माँ अपने स्थान से उठ खड़ी हो गईं और टेकरी छोड़कर जाने लगीं।
माताओं को कुपित देख माताओं के साथी (माना जाता है कि बजरंगबली माता का ध्वज लेकर आगे और भेरूबाबा माँ का कवच बन दोनों माताओं के पीछे चलते हैं) हनुमानजी और भेरूबाबा ने उनसे क्रोध शांत कर रुकने की विनती की। इस समय तक बड़ी माँ का आधा धड़ पाताल में समा चुका था। वे वैसी ही स्थिति में टेकरी में रुक गईं। वहीं छोटी माता टेकरी से नीचे उतर रही थीं। वे मार्ग अवरुद्ध होने से और भी कुपित हो गईं और जिस अवस्था में नीचे उतर रही थीं, उसी अवस्था में टेकरी पर रुक गईं।
इस तरह आज भी माताएँ अपने इन्हीं स्वरूपों में विराजमान हैं। यहाँ के लोगों का मानना है कि माताओं की ये मूर्तियाँ स्वयंभू हैं और जागृत स्वरूप में हैं। सच्चे मन से यहाँ जो भी मन्नत माँगी जाती है, हमेशा पूरी होती है। इसके साथ ही देवास के संबंध में एक और लोक मान्यता यह है कि यह पहला ऐसा शहर है, जहाँ दो वंश राज करते थे- पहला होलकर राजवंश और दूसरा पँवार राजवंश। बड़ी माँ तुलजा भवानी देवी होलकर वंश की कुलदेवी हैं और छोटी माँ चामुण्डा देवी पँवार वंश की कुलदेवी।
टेकरी में दर्शन करने वाले श्रद्धालु बड़ी और छोटी माँ के साथ-साथ भेरूबाबा के दर्शन अनिवार्य मानते हैं। नवरात्र के दिन यहाँ दिन-रात लोगों का ताँता लगा रहता है। इन दिनों यहाँ माता की विशेष पूजा-अर्चना की जाती है।
हवाई मार्ग- यहाँ का निकटतम हवाई अड्डा 'मध्यप्रदेश की व्यावसायिक राजधानी' कहे जाने वाले इंदौर शहर में स्थित है।
सड़क मार्ग - यह शहर राष्ट्रीय राजमार्ग आगरा-मुंबई से जुड़ा हुआ है। यह मार्ग माता की टेकरी के नीचे से ही गुजरता है। इसके निकटतम बड़ा शहर इंदौर है, जो यहाँ से मात्र 30 किलोमीटर की दूरी पर स्थित है। इंदौर से आप बस या टैक्सी लेकर देवास जा सकते हैं। माता के मन्दिर में दूर दुर से लोग आते है और सभी की मुरादे यहां पूरी होती है।  "नवरात्री" में यहाँ आना शुभ माना जाता है।
रेलमार्ग - देवास शहर भारत के सभी प्रमुख शहरों से रेलमार्गो के द्वारा जुड़ा हुआ है  देवास जिले के मुख्य नगर - देवास, हाटपिपलिया, बागली, कन्नौद,हतनोरी खातेगांव, सतवास, कांटाफोड, नेमावर, उदयनगर, पुंजापुरा, सोनकच्छ।बैंक नोट प्रैस
देवास मे नोट छापने का कारखाना है ।यह पर 100, 200,500,2000 रुुपये के नोट छापे जाते है ।
हांसी
हांसी (Hansi) भारत के हरियाणा राज्य के हिसार ज़िले में स्थित एक नगर है।
का इतिहास बहुत ही पुराना है अंग्रेजों ने उत्तरी भारत पर कब्जा करने के बाद राजस्व के खर्चों को कम करने के लिए छोटे छोटे जिलों को तंग करते हुए बड़े जिलों का निर्माण किया था हांसी के सिर से जिले का ताज खत्म करने की कोई प्रमाणिक तारीख तो नहीं मिलती लेकिन माना जाता है कि 1870-80 के मध्य अंग्रेजों ने हिसार जिला बना दिया व हांसी फतेहाबाद, सिरसा आदि इलाकों में बैठकर हिसार में राज करने लगे। इतिहासकारों ने बताया कि आयरलैंड से आए जार्ज थामस ने हांसी को राजधानी बनाया था।
पालनपुर
पालनपुर भारत के गुजरात प्रान्त का एक शहर है। यह बनासकांठा ज़िले में स्थित है औ उस ज़िले का मुख्यालय भी है। पालनपुर नगर पश्चिमी पश्चिम-मध्य भारत के गुजरात राज्य में स्थित है। पालनपुर अरावली श्रृंखला और काठियावाड़ प्रायद्वीप के बीच की निम्नभूमि पर स्थित है। भूतपूर्व पालनपुर रियासत की राजधानी रहा यह नगर अब कृषि उत्पादों के व्यापार व प्रसंस्करण का केंद्र तथा सड़क व रेल जंक्शन हैं। पालनपुर अपने हस्तशिल्प के लिए भी विख्यात है।
श्रीकाकुलम
श्रीकाकुलम (Srikakulam) भारत के आन्ध्र प्रदेश राज्य के श्रीकाकुलम ज़िले में स्थित एक नगर है। यह उस ज़िले का मुख्यालय भी है।
श्रीकाकुलम प्रान्त के उत्तरी-पूर्वी भाग में स्थित है। इसी कस्बे के नाम से 'श्रीकाकुलम विधान सभा चुनाव क्षेत्र' तथा 'श्रीकाकुलम संसदीय चुनाव क्षेत्र' भी है। इसे पहले 'गुलशनाबाद' कहते थे। अंग्रेजी राज के समय में इसका नाम 'चिकाकोल' (Chicacole) रखा गया। स्वतन्त्रता के बाद इसका नाम पुन: श्रीकाकुलम पड़ा। इसी नाम का एक और स्थान भी आंध्र-प्रदेश में ही स्थित है। 'श्रीकाकुलम' नाम का जिला व कस्बा आंध्रप्रदेश के उत्तरी-पूर्वी कोने में स्थित है। श्रीकाकुलम नाम का एक गाँव भी है जो कृष्णा नदी के किनारे कृष्णा जिले के घंटशाला में है। इस गाँव में 'आंध्र महाविष्णु मन्दिर' स्थित है। श्रीकाकुलम दक्षिण-पूर्व भारत के आंध्र प्रदेश राज्य में नागवलि नदी के तट पर स्थित एक नगर है।
श्रीकाकुलम को गुलशनाबाद और चिकाकोल के नाम से भी जाना जाता था। श्रीकाकुलम कभी उत्तरी सरकार नामक मुस्लिम क्षेत्र की राजधानी हुआ करता था। ऐतिहासिक महत्त्व की वस्तुओं में 1641 में निर्मित मस्जिद है। श्रीकाकुलम नगर मे आंध्र विश्वविद्यालय से संबद्ध कई प्रशासनिक महाविद्यालय हैं।
होडल
होडल (Hodal) भारत के हरियाणा राज्य के पलवल ज़िले में स्थित एक नगर है।
होडल ऍन ऍच 2 पर स्थित हरियाणा का अंतिम शहर है। यह भीड़भाड़ से मुक्त, शांत, सुन्दर और स्वच्छ शहर है। होडल दिल्ली से 98 किमी की दूरी पर दिल्ली और आगरा के बीच स्थित है। यह फरीदाबाद से 60 किमी, मथुरा से 70 किमी तथा आगरा से 100 किमी दूर है। यह विदेशियो के लिए भी पर्यटन का केन्द्र है। होडल शहर में पर्यटन के लिए कई जगह है, जो लोगो को अपनी ओर आक्रषित करती है, जैसे कि रानी किशोरी महल, सती सरोवर, डबचिक, शिव मंदिर, पांडवकालीन मंदिर, त्यागी बाबा मंदिर, चमेली बन मंदिर, आदि। होडल नगर ब्रज भूमि में है। ये एक धार्मिक नगरी है।
आज होडल शहर विकास के पथ पर है। कई बैक होडल में खुल चुकी है। आज होडल शहर हरियाणा में आर्थिक ,सांस्कर्तिक, धार्मिक तथा शैक्षिणिक रूप से आगे बढ रहा है। यह आसपास के गांवो के लिए एक महत्वपूर्ण केन्द्र है। होडल में आज कई कॉलेज, स्कूल आदि है। होडल शहर 6 लेन हाई के किनारे बसा हुआ है। अतः यहां विकास की अपार संभावनाए हैं। होडल रेलवे और हाईवे से जुडा हुआ है। यहाँ औधौगिक विस्तार भी तेजी से हो रहा है।
होडल नगर परिषद में 2 गावो को शामिल किया गया है। ये गांव है गढी और बेढा पट्टी। होडल में हरियाणा की सबसे बडी सब्जी तथा अनाज मंडी बनाई गयी है। ये मंडी 100 एकड में फैली है। यह मंडी 2018 से शुरू हो गयी है। होडल के नजदीक के शहर पलवल तथा कोसीकलां है। होडल ब्रज भूमि का ऐतिहासिक नगर है। होडल में चमेली वन धाम है जो द्वापर कालीन है। यहां हनुमान जी का अतिप्राचीन मंदिर है। इसकी बहुत मान्यता है। होडल में बहुत से शैक्षिणिक संस्थान खुल गये हैं। होडल के नजदीक जेवर में हवाई अड्डा बन रहा है। होडल में हुडा सेक्टर प्रस्थावित है। होडल दिल्ली NCR क्षेत्र में आता है।इसकी विकास योजना भी बन चुकी है। होडल विकास योजना 2031 के अनुसार इसमे 12 सेक्टर विकसित होने हैं, जिसमें सेक्टर 1, 2, 3, 4, 5, 6, 7, 8, 9, 10A,10B, 11, 12 बनने है। इनमे होडल के लिए व्यवसायिक, शैक्षिणिक, औद्योगिक, आदि क्षेत्र विकसित किये जाने है। सेक्टर 1 और 2 में रिहाईशी क्षेत्र विकसित होना है। होडल में बहुत सारी योजनाओ पर काम चल रहा है। होडल हरियाणा का भविष्य का स्मार्ट शहर है।
मुग़ल शासकों की सूची
मुगल बादशाहों (या मुगल) ने भारतीय उपमहाद्वीप पर मुगल साम्राज्य का निर्माण और शासन किया, जो मुख्य रूप से भारत, पाकिस्तान, अफगानिस्तान और बांग्लादेश के आधुनिक देशों के अनुरूप था। मुगलों ने 1526 से भारत के कुछ हिस्सों पर शासन करना शुरू किया और 1700 तक अधिकांश उप-महाद्वीपों पर शासन किया। उसके बाद वे तेजी से गिरावट आई, लेकिन 1850 के दशक तक मुख्य रूप से शासित प्रदेश थे। मुग़ल मध्य एशिया के तुर्को-मंगोल मूल के तिमुरिद वंश की एक शाखा थे। उनके संस्थापक बाबर, फ़रगना घाटी (आधुनिक उज्बेकिस्तान में) से एक तैमूर राजकुमार थे, तैमूर का प्रत्यक्ष वंशज था (जिसे आमतौर पर पश्चिमी देशों में तामेरलेन के नाम से जाना जाता था) और तैमुर के साथ एक चंगेज राजकुमारी की शादी के बाद चंगेज खान से संबद्ध था। बाद के कई मुगल बादशाहों के पास शादी के गठबंधन के माध्यम से महत्वपूर्ण भारतीय राजपूत और फारसी वंश थे, क्योंकि राजपूत और फारसी राजकुमारियों के लिए सम्राट पैदा हुए थे। [१] [२] उदाहरण के लिए, अकबर आधा फ़ारसी था (उसकी माँ फ़ारसी मूल की थी), जहाँगीर आधा राजपूत और क्वार्टर-फ़ारसी था, और शाहजहाँ तीन-चौथाई राजपूत था। [३]
औरंगज़ेब के शासनकाल के दौरान, दुनिया की सबसे बड़ी अर्थव्यवस्था के रूप में 25% से अधिक वैश्विक जीडीपी के लायक साम्राज्य, भारतीय उपमहाद्वीप के लगभग सभी को नियंत्रित करता था, पूर्व में चटगाँव से लेकर पश्चिम में काबुल और बलूचिस्तान तक, उत्तर में कश्मीर। दक्षिण में कावेरी नदी बेसिन। [४] मुगल वंश की वंशावली। चार्ट में प्रत्येक सम्राट की केवल प्रमुख संतानें ही प्रदान की जाती हैं। उस समय इसकी जनसंख्या का अनुमान 110 से 150 मिलियन (दुनिया की आबादी का एक चौथाई) के बीच है, जो 4 मिलियन वर्ग किलोमीटर (1.2 मिलियन वर्ग मील) से अधिक के क्षेत्र में है। [5] 18 वीं शताब्दी के दौरान मुगल शक्ति तेजी से घटती गई और अंतिम सम्राट, बहादुर शाह द्वितीय को 1857 में ब्रिटिश राज की स्थापना के साथ हटा दिया गया। [6]
मुग़ल सम्राटों की सूची कुछ इस प्रकार है।
पश्चिमी कांफ्रेंस (एन बी ए)
पश्चिमी कांफ़्रेंस नेशनल बास्केटबॉल असोसिएशन की एक कांफ्रेस है।
पूर्वी कांफ्रेंस (एन बी ए)
पूर्वी कांफ़्रेंस नेशनल बास्केटबॉल असोसिएशन की एक कांफ्रेस है।
उत्तर पश्चिमी डिवीज़न (एन बी ए)
यह नेशनल बास्केटबॉल असोसिएशन की पश्चिमी कांफ़्रेंस की एक डिवीज़न है।
पैसिफिक डिवीज़न (एन बी ए)
यह नेशनल बास्केटबॉल असोसिएशन की पश्चिमी कांफ़्रेंस की एक डिवीज़न है।
दक्षिण पश्चिमी डिवीज़न (एन बी ए)
यह नेशनल बास्केटबॉल असोसिएशन की पश्चिमी कांफ़्रेंस की एक डिवीज़न है।
अटलांटिक डिवीज़न (एन बी ए)
यह नेशनल बास्केटबॉल असोसिएशन की पूर्वी कांफ़्रेंस की एक डिवीज़न है।
मध्य डिवीज़न (एन बी ए)
यह नेशनल बास्केटबॉल असोसिएशन की पूर्वी कांफ़्रेंस की एक डिवीज़न है।
दक्षिण पूर्वी डिवीज़न (एन बी ए)
यह नेशनल बास्केटबॉल असोसिएशन की पूर्वी कांफ़्रेंस की एक डिवीज़न है।
पी॰ चिदंबरम
पलनिअप्पन चिदंबरम (; जन्म - 16 सितंबर 1945) भारतीय राष्ट्रीय कांग्रेस से संबद्ध एक भारतीय राजनीतिज्ञ एवं भारत गणराज्य के पूर्व केंद्रीय वित्त मंत्री है। इसके अलावा चिदंबरम एक स्थापित कंपनी मामलों के वकील है जिन्होंने अब दिवालिया हो चुकी एनरॉन सहित कई प्रसिद्ध संस्थाओं के लिए पैरवी की है। पी॰ चिदंबरम केंद्र में पिछली दो कांग्रेस नेतृत्व वाली सरकारों के एक महत्वपूर्ण सदस्य थे। पहले भी वह मई 2004 से नवंबर 2008 तक भारत के वित्त मंत्री रह चुके हैं। नवंबर 2008 में मुंबई पर हुए आतंकी हमलों के पश्चात् विवादों में घिरे शिवराज पाटिल के इस्तीफे की वज़ह से चिदंबरम को भारत के गृह मंत्री बनाया गया था। गृह मंत्री के रूप में साढ़े तीन साल के कार्यकाल के बाद इन्हें मनमोहन सिंह सरकार में पुनः वित्त मंत्री नियुक्त किया गया।
चिदंबरम अब तक लोकसभा में 7 बजट प्रस्तुत कर चुके हैं, जिसमें संयुक्त प्रगतिशील गठबंधन में वित्त मंत्री के नाते उन्होंने 5 बजट प्रस्तुत किए हैं।
२९ फ़रवरी
29 फरवरी ग्रेगोरी कैलंडर के अनुसार वर्ष का 60वॉ दिन है। साल में अभी और 308 दिन बाकी है (लीप वर्ष में 309)।
चिकनास
चिकनास,डेगाना,तहसिल,जिला,नागौर, राज्य,राजस्थान, भारत का एक,छोटा, सा गांव हे। यह सारसण्डा से ४,किलोमिटर ,पुर्वमे तथा, बंवरलासे ५ किलोमिटर,पश्चिम, मे, स्थितहे।
चिकनास ग्राम की स्थापना भेरूनाथजी महाराज ने की थी। यह बहुत पुराना इतिहास हे। भेरुनाथजी महाराज नाथ समाज के महान सन्त थे। उन्होने बाद मे जिवित समाधी ले ली। आज भी उनका समाधी स्थल विधमान हे। उनको भेरुनाथजी, तथा चोका महाराज के नाम से भी जानते हे। यह ग्राम बहुत विकसित था। यहा पर नाथ [सुण्डा- गोत्र]], जाट, राजपुत, रावणा राजपुत, मेघवाल और सान्सी जातियो के लोग रह्ते थे। पुरा गाव खुशहाल था। सब लोग हिलमिल कर भाईचारे के साथ रह्ते थे। लेकिन विधि को कुछ और मन्जूर था। अकाल पर अकाल पड्ते गये। लोगो के पास पानी की विकट समस्या पेदा हो गई। लोग मजबूर हो गये। आखिरकार कुछेक तो जमीन को कोडी के भाव बेचकर मोडी और भेन्डा आदि जगहे चले गये। तथा कुछ नाथ और राजपुत जमीन को बेचना नही चाह्ते थे। अत: वे नजदीक के ग्राम सारसण्डा मे बस गये। लेकिन जमीन आज भी चक चिकनास मे हे। अतः पुरा ग्राम खाली हो गया। केवल सान्सी जाति नही गई। आज चिकनास मे केवल सान्सी जाति के लोग रह्ते हे।
ग्राम के धार्मिक स्थल  यहा प‍र भेरुनाथजी (चोका महाराज) का स्माधी स्थल हे। ह्‍रेक जाति के लोग नाथजी महाराज का दर्शन करने आते हे। तथा अपनी मनोकामना पुरी करते हे। यहा पर पाबुजी, पिपलिया भेरूजी, का भी स्थान हे।
ग्राम कि वर्तमान दशा  आज चिकनास ग्राम क दशा ठीक हे सरकारी सहयोग से एक विधालय शुरु हुआ हे। पिने के पानी के लिये पालोलाब तालाब खुदवाया गया। हालाकी इस तालाब की नीव सिलगावा जाति के जाट ने रखी थी। इसके अलावा नल की सुविधा भी हो गई। जो खारा पानी ग्राम सारसण्डा से आता हे। और बिजली कि भी सुविधा हो गई। लेकिन ग्राम मे रोजगार का अभाव हे। रोजगार मे मुख्तया खेती और मोची का कार्य हे। यातायात कि सुविधा अच्छी हो गई। एक डामर सडक का निर्माण हो गया। जो सारसण्डा के बन्वरला को जोडती हे।
अन्य
फाल्गुन
फाल्गुन का महीना हिन्दू पंचांग का अंतिम महीना है. इस महीने की पूर्णिमा को फाल्गुनी नक्षत्र होने के कारण इस महीने का नाम फाल्गुन है. इस महीने को आनंद और उल्लास का महीना कहा जाता है. इस महीने से धीरे धीरे गरमी की शुरुआत होती है,और सर्दी कम होने लगती है.
पूर्णिमा : होलिका दहन
माध्यम और कोलाइडल् विज्ञान
माध्यम और कोलाइडल् विज्ञान विविध प्रणालियों से सम्बन्ध रखता है। जे लिक्लेमा ने इसकी यह परिभाषा दी है:
इस पृष्ट का आगे अनुवाद तब तक नही होगा जब तक इसके अंग्रेजी विकि पर से "पिकॉक" चिन्ह नही हट जाता।
भारत के वित्त मंत्री
भारत का वित्त मंत्री भारत सरकार में एक कैबिनेट मंत्री का दर्जा होता है। उसका काम देश का आम बजट तैयार करना होता है एवं वह देश की अर्थव्यवस्था का मुख्य संचालक होता है। वर्तमान (2019 से गठित) मंत्रिमंडल में निर्मला सीतारमण इस पद पर पदासीन हैं।
भारत का वर्तमान वित्त मंत्री कौन है  निर्मला सीतारमण
राधा
राधा अथवा अहीर गोपिका राधा को अक्सर राधिका भी कहा जाता है, हिन्दू धर्म में विशेषकर वैष्णव सम्प्रदाय में प्रमुख देवी हैं। वह कृष्ण की प्रेमिका और संगी के रूप में चित्रित की जाती हैं। इस प्रकार उन्हें राधा कृष्ण के रूप में पूजा जाता हैं। पद्म पुराण के अनुसार, वह बरसाना के प्रतिष्ठित यादव राजा वृषभानु गोप की पुत्री थी एवं लक्ष्मी अवतार थीं। उनके ऊपर कई काव्य रचना की गई है और रास लीला उन्हीं की शक्ति और रूप का वर्णन करती है । वैष्णव सम्प्रदाय में राधा को भगवान कृष्ण की शक्ति स्वरूपा भी माना जाता है , जो स्त्री रूप मे प्रभु के लीलाओं मे प्रकट होती हैं |"गोपाल सहस्रनाम" के 19वें श्लोक मे वर्णित है कि महादेव जी द्वारा जगत देवी पार्वती जी को बताया गया है कि एक ही शक्ति के दो रूप है राधा और माधव(श्रीकृष्ण) तथा ये रहस्य स्वयं श्री कृष्ण द्वारा राधा रानी को बताया गया है। अर्थात राधा ही कृष्ण हैं और कृष्ण ही राधा हैं। भारत के धार्मिक सम्प्रदाय निम्बार्क और चैतन्य महाप्रभु इनसे भी राधा को सम्मीलित किया गया है।
अधिकतर लोग जो कृष्ण की राधा के बारे मे बाते करते है, राधा कृष्ण के प्रेम की चर्चा किया करते है राधा कृष्ण को मन धन से प्रेमी रूप मे पूजन करती थी और श्री कृष्ण भी अपनी बासुरी को और राधा को अधिकाधिक प्रेम करते थे जिनके प्रेम जोडी आज के नवयुगलों को उत्साहित करते है और राधा और कृष्ण के प्रेम गाथा से प्रेम मे समर्पित होने की प्रेरणा प्रदान करते है।  धार्मिक मान्यताओं के अनुसार उत्तर प्रदेश राज्य के मथुरा जिले के गोकुल-महावन कस्बे के निकट रावल गांव में मुखिया वृषभानु गोप एवं कीर्ति की पुत्री के रूप में राधा रानी का प्राकट्य जन्म हुआ। राधा रानी के जन्म के बारे में यह कहा जाता है कि राधा जी माता के पेट से पैदा नहीं हुई थी उनकी माता ने अपने गर्भ को धारण कर रखा था उन्होंने योग माया कि प्रेरणा से वायु को ही जन्म दिया। परन्तु वहां स्वेच्छा से श्री राधा प्रकट हो गई। श्री राधा रानी जी निकुंज प्रदेश के एक सुन्दर मंदिर में अवतीर्ण हुई उस समय भाद्र पद का महीना था, शुक्ल पक्ष की अष्टमी तिथि, अनुराधा नक्षत्र, मध्यान्ह काल 12 बजे और सोमवार का दिन था। इनके जन्म के साथ ही इस दिन को राधा अष्टमी के रूप में मनाया जाने लगा।
राधा रानी जी श्रीकृष्ण जी से ग्यारह माह बड़ी थीं। लेकिन श्री वृषभानु जी और कीर्ति देवी को ये बात जल्द ही पता चल गई कि श्री किशोरी जी ने अपने प्राकट्य से ही अपनी आंखे नहीं खोली है। इस बात से उनके माता-पिता बहुत दुःखी रहते थे। कुछ समय पश्चात जब नन्द महाराज कि पत्नी यशोदा जी गोकुल से अपने लाडले के साथ वृषभानु जी के घर आती है तब वृषभानु जी और कीर्ति जी उनका स्वागत करती है यशोदा जी कान्हा को गोद में लिए राधा जी के पास आती है। जैसे ही श्री कृष्ण और राधा आमने-सामने आते है। तब राधा जी पहली बार अपनी आंखे खोलती है। अपने प्राण प्रिय श्री कृष्ण को देखने के लिए, वे एक टक कृष्ण जी को देखती है, अपनी प्राण प्रिय को अपने सामने एक सुन्दर-सी बालिका के रूप में देखकर कृष्ण जी स्वयं बहुत आनंदित होते है। जिनके दर्शन बड़े बड़े देवताओं के लिए भी दुर्लभ है तत्वज्ञ मनुष्य सैकड़ो जन्मों तक तप करने पर भी जिनकी झांकी नहीं पाते, वे ही श्री राधिका जी जब वृषभानु के यहां साकार रूप से प्रकट हुई।
शास्त्रों के अनुसार ब्रह्माजी ने वृन्दावन में श्री कृष्ण के साथ साक्षात राधा का विधिपूर्वक विवाह संपन्न कराया था। बृज में आज भी माना जाता है कि राधा के बिना कृष्ण अधूरे हैं और कृष्ण बिना श्री राधा। धार्मिक पुराणों के अनुसार राधा और कृष्ण की ही पूजा का विधान है।
श्रीमद्भागवत महापुराण एवम श्री ब्रह्मवैवर्त पुराण।
वीरभूम
बीरभूम भारत के पश्चिम बंगाल का एक प्रमुख शहर है।
स्थिति : 23°33' से 24°35' उ.अ. तथा 87°10' से 88°2' पू.दे.। यह भारत के पश्चिमी बंगाल राज्य का एक जिला है। इसका क्षेत्रफल 1,757 वर्ग मील तथा जनसंख्या 14,46,158 (1961) है। इसके पश्चिम में संताल परंगना (बिहार), उत्तर में मालदह, पूर्व में मुर्शिदाबाद तथा दक्षिण में वर्धमान जिले स्थित हैं। छोटा नागपुर पठार का पूर्वी किनारा यहाँ तक फैला है। दक्षिण-पूर्व की तरफ जलोढ़ मिट्टी के मैदान तथा पश्चिम की ओर ऊँची ऊँची कटक (रिज़) पहाड़ियाँ मिलती हैं। जलप्रवाह दक्षिण-पूर्व की ओर है। मोर, अजय, हिंगला, ब्राह्मणी एवं द्वारिका आदि नदियाँ बहती हैं। कोई भी नदी नाव चलाने योग्य नहीं है। पूर्व की ओर धान की कृषि अधिक होती है। पश्चिमी भाग बीहड़ तथा अनुपजाऊ है। धान के अलावा मक्का, चना, गन्ना आदि भी पैदा किया जाता है। जलवायु शुष्क रहती है। वार्षिक वर्षा का औसत 57 इंच है। अत: नदियों में बाढ़ अधिक आती है। अजय नदी के किनारे कुछ मात्रा में कोयला तथा पश्चिम की ओर लोहा मिलता है। इसके अलावा चूना पत्थर, अभ्रक, चीनी मिट्टी, बालू पत्थर आदि भी मिलता है। रायपुर, इलाम बाजार, अलुंदा, सूरी आदि में सूती कपड़ा तथा विष्णुपुर, करिधा, तांतिपार आदि में रेशमी कपड़ा बुना जाता है। पूर्व में रेशम उद्योग काफी महत्वपूर्ण है।
जसीडीह
जसीडीह (Jasidih) भारत के झारखंड राज्य के देवघर ज़िले में स्थित एक शहर है।
कहा जाता है कि जो लोग देवघर पूजा करने आते थे वो जसीडीह स्टेशन पर उतर कर जोर जोरसे जय शिव जी जय शिवजी का जयघोष किया करते थे जिससे इसका नाम ही जसीडी बाद में जसीडीह पड़ गया।
राजमहल, झारखंड
राजमहल (Rajmahal) भारत के झारखण्ड राज्य के साहिबगंज ज़िले में स्थित एक नगर है।
यमुनानगर
यमुनानगर भारत के हरियाणा राज्य के यमुनानगर ज़िले में स्थित एक नगर है। शहर का दूरभाष कोड 91-1732 और पिनकोड 135001 है।
यमुनानगर हरियाणा राज्य का एक अति प्रसिद्ध जिला है जो हरियाणा के उत्तर पूर्व की ओर स्थित है। यह जिला शिवालिक पर्वतमाला की तलहटी में है। शहर से लगभग 30-40 किलोमीटर दूर शिवालिक पर्वत श्रेणियां आरंभ हो जाती हैं। यह जिला पर्यटन और प्राकृतिक सौंदर्य की दृष्टि से बेशुमार हैं । यहाँ पर वैदिक कालीन मंदिरों के साक्ष्य भी हैं यहीं पर सरस्वती नदी का उद्गम स्थल है जो शहर से लगभग 40 किलोमीटर दूर है । इसी के पास ही आदि बद्री नारायण नामक स्थान है जहां पर प्राचीन काल में भगवान ने तपस्या की थी। शिवालिक पर्वतमाला की ऊंची चोटी पर लगभग 2000 फीट की ऊंचाई पर माता मंत्रा देवी का मंदिर बना हुआ है। यहीं पर आदि केदार मंदिर हैं। यहां के चनेटी गांव में महात्मा बुद्ध का स्तूप बना हुआ है। खिजराबाद नामक कस्बे के पास ही पहाड़ की चोटी पर लाला वाले पीर की छोटी सी मजार है जहां पर मेला लगता है। यहां का सबसे बड़ा तीर्थ बिलासपुर के समीप कपाल मोचन है जहां पर गुरु पूर्णिमा के दिन भारी संख्या में श्रद्धालु आते हैं। हरनौल नामक गाँव के पास पंचतीर्थी धाम नामक प्राचीन तीर्थ है जहां पर पांडव आए थे ।इस जिले मे कालेश्वर महादेव, सतकुम्भा तीर्थ आदि स्थल है। सरस्वती नगर मुस्तफाबाद एक पुराना कस्बा है। जहां पर सरस्वती धाम है । यमुनानगर शहर में ही चिट्टा मंदिर, गुरुद्वारा थडा साहिब, संतपुरा गुरुद्वारा ,जंगला वाली माता जी का मंदिर प्रसिद्ध है। इसके साथ ही बिलासपुर के पास पंचमुखी हनुमान जी का मंदिर है जहां मंगलवार और शनिवार को दूर-दूर से लोग आते हैं। यमुनानगर की सीमा के पास ही माता बाला सुंदरी जी का पावन धाम है जो हिमाचल के त्रिलोकपुर गांव में है ।इस जिले की सीमा से लगभग 30-35 किलोमीटर दूर सिद्धपीठ शाकम्भरी देवी का मंदिर है जो सहारनपुर मे पड़ता है। पौंटा साहिब भी यहां से कुछ ही दूरी पर स्थित है। इस जिले में प्राचीन लौहगढ़ साहिब गुरुद्वारा भी स्थित है।इब जिले मे यमुना, पथराला, बोली नदी और सोम्ब नदी बहती है। हरियाणा राज्य का जिला यमुनानगर पर्यटन की दृष्टि से बहुत समृद्ध है यहाँ अनेकों छोटे बड़े पर्यटन स्थल है यह विविधताओं से भरा हुआ जिला है इस जिले के अंतर्गत मैदान, पहाड़, जंगल और नदी तट सभी आते हैं इसके कुछ पर्यटन स्थल इस प्रकार है (1) कपालमोचन कपालमोचन बिलासपुर कस्बे के पास एक प्रसिद्ध स्थान है जहाँ कार्तिक के महीने मे विशाल मेले का आयोजन होता है यह सिक्ख गुरुद्वारे के कारण प्रसिद्ध है
यमुनानगर का पुराना नाम अब्दुल्ला पुर है। जोकि गुर्जरों का गढ़ है। रेलवे स्टेशन का नाम यमुनानगर-जगाधरी है। पश्चिम कैनाल के किनारे स्थित है। लक्कड़ की मर्केट बहुत बड़ी है। एक पपेर मिल है। एक चीनी मिल है। चीनी मिल के पार्ट्स की मिल है। एक स्तर्चझ मिल भी है। यहाँ पर बहुत बड़ा और प्रशिद्ध बर्तन-बजार है। यमुनानगर, राज्य की राजधानी चंडीगढ़ के दक्षिण पूर्व में स्थित है। यह शहर प्लाईवुड इकाइयों के क्लस्टर के लिए जाना जाता है। यह भी बड़े उद्योगों को देश की बेहतरीन लकड़ी उपलब्ध कराने के लिए जाना जाता है। पुराने शहर को जगाधरी कहा जाता है। यह एक हरे रंग की स्वच्छ और समृद्ध औद्योगिक शहर है।हालांकि शहर में और आसपास औद्योगिक इकाइयों में हाल ही में प्रेरणा के कारण गंभीर हवा, पानी और मिट्टी प्रदूषण मुद्दों में हुई है। शहर है मल्टीप्लेक्स और विभिन्न उच्च अंत ब्रांड स्टोर के उद्घाटन के साथ तेजी से बदल रहे हैं। मदन चौहान यमुनानगर एम सी के निर्वाचित मेयर है। सरस्वती नदी का उद्गम स्थल आदिबद्री,काठगढ़ व सिखों की पहली राजधानी,लोहगढ़(बन्दा बहादुर सिंह गुरुद्वारा)भी यमुनानगर में ही है।
गन्नौर
गन्नौर (Ganaur) भारत के हरियाणा राज्य के सोनीपत ज़िले में स्थित एक नगर है।
भारत की 2011 जनगणना के अनुसार गन्नौर नगर में 35,603 निवासी थे। पूरी गन्नौर तहसील की कुल जनसंख्या 216,230 थी, जिसमें पुरुष की सख्याँ 103,644 और महिला सख्याँ 86,384 थी, और 0-6 साल के बच्चों की सख्याँ 26,202 शामिल थी।
गन्नौर में कुल 63 गांव है जों इस प्रकार से है
कालका
कालका (Kalka) भारत के हरियाणा राज्य के पंचकुला ज़िले में स्थित एक नगर है। यह हिमाचल प्रदेश की सीमा पर स्थित है और यहाँ से गुज़रने वाला राष्ट्रीय राजमार्ग 5 उस राज्य के में प्रवेश का एक मुख्य मार्ग है।
इस शहर का नाम प्रसिद्ध प्राचीन कालिका माता मंदिर पर है।
राष्ट्रीय राजमार्ग ५ पर हरियाणा के पिंजौर व हिमाचल प्रदेश के परवाणू के बीच स्थित है। हाल ही में राष्ट्रीय राजमार्ग २२ पर बाईपास (हिमालयन एक्सप्रेसवे) बना दिया गया है, जो पिंजौर, परवाणू तथा कालका को बाहर से ही लांघ कर निकल जाता है। अतः अंबाला या चंडीगढ़ की तरफ से कालका जाने के लिए यात्रियों को खास ध्यान रखना चाहिए पिंजौर से ठीक पहले राष्ट्रीय राजमार्ग छोड़कर बाएं मुड़ें। शिमला से आते समय परवाणू से ठीक पहले राष्ट्रीय राजमार्ग छोड़कर दाएं मुड़ें।
निकटतम रेलवे स्टेशन - कालका रेल मार्ग- दिल्ली कालका मुख्य रेल मार्ग, कालका शिमला नैरो गेज रेल मार्ग। कालका शिमला रेल मार्ग युनेस्कोके हेरिटेज स्थानो कि सूची में समाविष्ट है।
निकटतम हवाई अड्डा - चंडीगढ़।
धार्मिक कालिका माता मंदिर यहाँ का सबसे लोकप्रिय स्थल है। स्थानीय बाज़ार में मिट्टी, चीनीमिट्टी (सिरेमिक्स) आदि की कलाकृतियों की दुकानें देखने लायक हैं। इसके अलावा, कालका के आसपास और भी दर्शनीय जगह है। जैसे की:
तोशाम
तोशाम (Tosham) भारत के हरियाणा राज्य के भिवानी ज़िले में स्थित एक नगर है। यह अरावली पर्वतमाला की तोशाम पर्वत श्रेणी में बसा हुआ है।
तोशाम एक धर्म नगरी है। यहाँ पर हरियाणा का सबसे प्राचीन विष्णु मंदिर है। भगवान विष्णु के 8वी शताब्दी के वामन अवतार की मूर्तियां तोशाम की पहाड़ी से मिले हैं। यह हरियाणा की सबसे धनी ग्राम पंचायत है।  यह मन्दिर और पहाड़ो के कारण एक अलग पहचान रखता है। यहाँ बाबा मुंगिपा जी का मन्दिर है। बाबा गोपीनाथ ने अपनी बहन चंद्रावल और मामा भृतहरि के साथ तोशाम की पहाड़ी की यात्रा की थी। गोपीनाथ की बहन चंद्रावल के मूंगे रंग के वस्त्र धारण करने के वजह से इस धाम का नाम बाबा मुंगीपा कहते है। तोशाम का इतिहास बड़ा ही सुन्दर है। बताया जाता है कि पान्डव भी यहाँ आये थे। माना जाता है कि पहाड़ पर २१ कुन्ड हैं। यहा से कुच ही दूर खानक नाम का एक गाव ह। वह भि काफी पहाड ह। ओर बाबा मुगिपा भगवान का मन्दिर ह। खानक मे बहोत से करेशर हे। जिनमे रोडी, रेती, आदी मिलती हे। यह से दिल्ही ओर लगभग समपूर्ण हरियाणा मे भेजी जाती हे। तोशाम का राजनितीक तोर पर भि काफी महत्वपूर्ण स्थान हे।
तोशाम की बारहदरी को पृथ्वीराज चौहान की कचहरी कहा जाता है।
चरखी दादरी
चरखी दादरी (Charkhi Dadri) भारत के हरियाणा राज्य के चरखी दादरी ज़िले में स्थित एक नगर है। यह ज़िले का मुख्यालय भी है।
शहरी विकास होने के कारण दादरी के पास का एक गाँव 'चरखी' इससे जुड़ गया जिसके कारण शहर का नाम चरखी दादरी पड़ गया। चरखी राजा बिल्हान सिंह फोगाट द्वारा स्थापित किया गया था।
चरखी दादरी तहसील के अंतर्गत 174 गाँव आते हैं और चरखी दादरी हरियाणा की सबसे बड़ी तहसील है। यह दक्षिण हरियाणा में स्थित है और राष्ट्रीय राजधानी दिल्ली से 105 किलोमीटर दूर है। लोककथाओ के अनुसार दादरी में एक बड़ी झील थी जिसका नाम दादर था जिससे शहर का नाम दादरी पड़ा। एक और किस्से के अनुसार शहर में एक झील थी जिसमे ज्यादा मेंढक थे जिनको संस्कृत में दादुर कहते हैं। पूर्वज बताते हैं कि ज्यादा दादुर (मेंढक) होने के कारण शहर का नाम दादुर से दादरी रख दिया गया।
स्वर्गीय राम किशन गुप्ता, तो एक पूर्व सांसद दादरी एजुकेशन सोसायटी की स्थापना की। चरखी दादरी में हैं कंप्यूटर के प्रबंधन की केदारनाथ अग्रवाल इंस्टीट्यूट, JVMGRR संस्थान सहित कई शिक्षण संस्थान। एपीजे स्कूल, डी आर आदर्श विद्या मंदिर, RED स्कूल, वैश्य सीनियर सैकेंडरी की तरह अच्छी शिक्षा की पेशकश कई स्कूल हैं।
चरखी दादरी गैर ब्रांडेड माल की खरीदारी के लिए उपलब्ध हैं। दादरी एक छोटा लेकिन व्यस्त शहर है। रेस्ट हाउस मंदिर, हनुमान मंदिर, रंगीला हनुमान मंदिर, बाला जौहर और श्री गुरु नानक सत्संग सभा (सुभाष चौक) की तरह चरखी दादरी में देखने लायक कई मंदिर हैं। चरखी दादरी दिल्ली से सड़क और रेल द्वारा जुड़ा हुआ है। दादरी के नजदीक कपूरी की पहाडी भी एक दर्शनीय स्थल है जहा शिव मन्दिर और आश्रम है।
असंध
असंध (Assandh) भारत के हरियाणा राज्य के करनाल ज़िले में स्थित एक नगर है।
इतिहासकार चार्ल्स एलन का अनुमान है कि इस नगर का संबंध भारत के महान चक्रवर्ती सम्राट अशोक की महारानी (अग्रमहिषी) असंधिमित्रा (असंधिमित्ता) से है। असंध के स्तूप को वे इसका प्रमाण मानते हैं।
रादौर
रादौर हरियाणा प्रान्त का एक शहर है। यहां एक उप तहसील है। वर्तमान में रादौर विधानसभा से बिशन लाल सैनी विधायक पद पर आसीन हैं। यह यमुनानगर जिले का प्रमुख कस्बा है। यह कस्बा एसके रोड पर बना हुआ है। यहां पर विभिन्न जातियों और विभिन्न धर्मों के लोग सौहार्दपूर्ण रहते हैं। इस कस्बे से यमुना नहर भी गुजरती है। प्राचीन टोपरा अभिलेख इसी कस्बे के गांव से मिला है जो ऐतिहासिक दृष्टि से महत्वपूर्ण है। इसी कस्बे में एक सागडी गांव हैं जहां पर ऐतिहासिक बाबा सहारू भगत की समाधि बनी हुई है जो रादौर से लगभग 12 किलोमीटर दूर है। रादौर में गोगा जाहरपीर की याद में छडियो का मेला लगता है जो काफी प्रमुख है।
मोकामा
मोकामा (Mokama) भारत के बिहार राज्य के पटना ज़िले में स्थित एक नगर है। राष्ट्रीय राजमार्ग ३१ यहाँ से गुज़रता है।
मोकामा कोलकाता से 283 मील उत्तर-पूर्व तथा पटना से 51 मील पूर्व, दक्षिण-पूर्व दिशा में है। मोकामा एक व्यापारिक केंद्र है, जहाँ धान, चना, गेहूँ, तिलहन, मक्का, चीनी और ज्वार बाजरा का व्यापार होता था। यहाँ गंगा नदी पर एक पुल भी बनाया गया है जिसके द्वारा यह सड़क एवं रेलमार्गों द्वारा प्रदेश एवं देश के अन्य भागों से संबद्ध है। मोकामा का प्रशासन नोटीफाइड एरिया कमेटी द्वारा होता है। मोकामा नगर परिषद में चेयरमैन और वाइस चेयरमैन का चुनाव सीधे जनता द्वारा होता है
यहाँ बाबा परशुराम का मंदिर है जिसके बारे में मान्यता है कि परशुराम ने इस स्थान पर एक मरी हुई गाय को पुनः जीवित कर दिया था। तब से ही बाबा परशुराम मोकामा के कुल देवता माने जाते हैं।
(विषहरी स्थान): गंगा के किनारे माता भगवती का मंदिर जिसके बारे में मान्यता है कि यहाँ विषदंश पीड़ित व्यक्ति ठीक हो जाता है। आसपास के लोग शादी के बाद यहाँ आशीर्वाद लेने आते हैं और जब लड़की की शादी होती है तो लड़की यंहा मंगरोड़ (एक प्रकार की मिठाई जो आटा, मैदा, गुड़,चीनी इत्यादि से बनाया जाता है) चढाने जाती है।
बरौनी
बरौनी गाँव (बरौनी फ्लैग रेलवे स्टेशन ) (Barauni) भारत के बिहार राज्य के बेगूसराय ज़िले में स्थित एक क़स्बा है। यह गंगा नदी के किनारे बसा हुआ है।
यह बिहार के एक औद्योगिक क़स्बा है जो बरौनी तेल शोधनागार एवं बरौनी थर्मल पावर स्टेशन के लिए प्रसिद्ध है।
झी लिन झांग
झी लिन झांग चीन की एक फैशन मॉडल एवं सुन्दरी है जिसने वर्ष २००७ में मिस चाइना वर्ल्ड और चीन की प्रतियोगी के रूप में २००७ में विश्व सुन्दरी प्रतियोगिता का खिताब जीता। वो पूर्वी एशियाई मूल की प्रथम विश्व सुन्दरी हैं। झांग का जन्म २२ मार्च १९८४ को हुआ।
निर्मली
निर्मली बिहार प्रान्त का एक शहर है।
गोरौल
गोरौल बिहार प्रान्त का एक शहर है।
नरकटियागंज
नरकटियागंज बिहार प्रान्त का एक शहर है। यह पश्चिम चंपारण जिले का एक अनुमंडल तथा नगर परिषद भी है। नरकटियागंज अनुमंडल में 4 प्रखंड क्रमशः नरकटियागंज , लौरिया , मैनाटांड़-सिकटा और गौनाहा है। नरकटियागंज अनुमंडल की जनसंख्या 2011 के जनगणना के अनुसार 332073 है। वर्तमान में 550000 के लगभग जनसंख्या अनुमानित है। नरकटियागंज नगर परिषद में कुल 25 वार्ड है| 2011 के आंकड़ो के अनुसार शहरी जनसंख्या 49,507 है। वही शहरी क्षेत्र में तीव्र गति से बढ़ती आबादी को देखते हुए वर्तमान में शहरी जनसंख्या 1,60000 अनुमानित है।नरकटियागंज में कुल 27 पंचायत है। और 148 गाँव है।
पर्यटन स्थल
1. नंदन गढ़ 2. चानकी गढ़ 3. अशोक स्तंभ 4. भिखनाठोड़ी का जंगल 5. गाँधी आश्रम भेतिहरवा
बजट
बजट (फ्रांसीसी भाषा के शब्द "bougette" से व्युत्पन्न) धन (राजस्व) के आय और उसके व्यय की सूची को कहते हैं। व्यष्टि अर्थशास्त्र (macroeconomics) में अर्थसंकल्प एक महत्वपूर्ण अवधारणा (कांसेप्ट) है।
केंद्रीय वित्त मंत्री निर्मला सीतारमण ने 1 फरवरी 2020 को संसद में वित्तीय वर्ष 2020-21(Financial Year 2020-21) के लिए केंद्रीय बजट 2020 (Union Budget 2020) पेश किया। यह वित्त मंत्री निर्मला सीतारमण द्वारा पेश किया गया दूसरा बजट है।बजट पेश करते हुए निर्मला सीतारमण ने कहा कि यह बजट मुख्य रूप से तीन विषयों पर केंद्रित है:- महत्वाकांक्षी भारत, आर्थिक विकास और जिम्मेदार समाज। वित्त मंत्री ने कहा कि 5 लाख तक की आय पर कोई टैक्स नहीं लगेगा।
आयकर स्लैब
गोबिंदपुर, झारखंड
गोबिंदपुर (Gobindpur) भारत के झारखंड राज्य के धनबाद ज़िले में स्थित एक शहर है।
झींकपानी
झींकपानी (Jhinkpani) भारत के झारखंड राज्य के पश्चिमी सिंहभूम ज़िले में स्थित एक शहर है।
झींकपानी पश्चिमी सिंहभूम ज़िले के अंतर्गत कोल्हान उपमंडल का प्रसिद्ध नगर है। यहाँ सीमेंट का कारखाना है। यहाँ विद्यालय असपताल और थाना भी है। झींकपानी की एक प्रमुख ऐतिहासिक प्रसंग यह है कि1954 में फैक्ट्री कॉलोनी में बैठक की गयी थी जिसमे सैट सदस्यीय कमिटी गठित की गयी थी। ये सभी झारखण्ड पार्टी के कार्यकर्त्ता भी थे। सभी लोग हो जनजाति के थे। इसी बैठक में 'आदि समाज' का सूत्रपात किया गया था। कि आदि समाज ने आदि धर्म का प्रवर्तन किया था।
मैथन
मैथन (Maithon) भारत के झारखंड राज्य के धनबाद ज़िले में स्थित एक शहर है।
मैथन में दामोदर वैली कार्पोरेशन (डी वी सी) परियोजना (जो एक बहु उदेश्श्यी परियोजना है) के तहत बराकर नदी पर मैथन बांध का निर्माण किया गया है। इस बांध के निर्माण के पीछे उद्देश्य था, बाढ की विभिषिका को कम करना, जलविद्युत पैदा करना, नहर के जरिये दुर-दुरतक कृषि भुमि तक पानी पहुचाना।
बांध के पास पहाडी़ के नीचे भुमिगत जल विद्युत पैदा की जाती है। बांध के पास ही सुन्दर पार्क का निर्माण किया गया है। धनबाद और आसपास के क्षेत्रों का प्रमुख पिकनीक स्पाट है। पास ही काली माता का एक बड़ा और प्राचीन मंदीर है, जिसे मां कल्यानेश्वरी का मंदिर भी कहा जाता है। दुर-दुर से लोग माता के दर्शन, मुंडन व शादी-विवाह के लिये आते है।
मधुपुर, देवघर
मधुपुर (Madhupur) भारत के झारखंड राज्य के देवघर ज़िले में स्थित एक शहर है।
मधुपुर 24.25° N 86.65° E पर है। यह 228 मीटर (748 फीट) की एक औसत ऊंचाई है। मधुपुर दो मानसून नदियों, पतरो नदी और जयंती नदी से घिरा हुआ है। इन नदियों का स्रोत अजय नदी है, जो गंगा की एक सहायक नदी है और जो पश्चिम बंगाल में कटवा में मिलती है।
मधुपुर देवघर, झारखंड के जिले में एक शहर है। मधुपुर शहर 23 वार्डों (चुनाव के आधार पर) में विभाजित है। भारतीय जनगणना के 2011 तक जारी रिपोर्ट के अनुसार मधुपुर की कुल आबादी 1,90,748 है, जिसमें पुरूष 99,189 (52%) जबकि महिलाएं 91,559 (48%) रूप में हैं। जनसंख्या के आधार पर, मधुपुर देवघर जिले में 2 वें स्थान पर और झारखंड में 34 वें स्थान पर है।
0-6 साल की उम्र के बच्चों की जनसंख्या 7848 है, जो मधुपुर की कुल जनसंख्या का 14.21% है। मधुपुर कुल 102,539 लोगों साथ साक्षरता अनुपात में 66% है। साक्षरता के मामले में, मधुपुर देवघर जिले में 2 वें श्रेणी में शुमार है और झारखंड में 91 वें स्थान पर है। मधुपुर में, पुरुष साक्षरता 61% के आसपास, जबकि महिला साक्षरता 39% है।
मधुपुर प्राकृतिक सौंदर्य से घिरा हुआ शहर है। जिसमें नदियों, साफ़ वन, पहाड़ियाँ जैसे मनोरम दृश्यों का समावेश है, जो दूर-दूर तक फैला हुआ है। मधुपुर में, शिक्षा के लिए शलोम स्कूल, मधुस्थली विद्यापीठ, कार्मेल स्कूल, सेंट जोसेफ स्कूल, सरस्वती शिशु मंदिर, एम.एल.जी. हाई स्कूल, एडवर्ड जॉर्ज हाई स्कूल (अब श्यामा प्रसाद मुखर्जी हाई स्कूल) और छोटे बच्चों के लिए मधुर बचपन अकादमी जैसे कुछ अच्छे शैक्षिक संस्थान हैं। यहाँ एक वर्षों पुराना महाविद्यालय जो मधुपुर कॉलेज (सिद्धू कान्हू विश्वविद्यालय) के नाम से जाना जाता है।
घोघरडीहा
घोघरडीहा (Ghoghardiha) भारत के बिहार राज्य के मधुबनी ज़िले में स्थित एक शहर है।
घोघरडीहा का दुर्गा पूजा बहुचर्चित है जमाने से। यहां पे दुर्गा पूजा देखने के लिए लोग बहुत दूर से आते हैं। इसके अलावा यहाँ पर आई टी आई संस्थान है ओर +2 भोला उच्च हाई स्कूल, चंद्र मुखी भोला महाविद्यालय भी है। यहाँ का बाजार बहुत बड़ा है आस-पास के गाँव के लोग यहीं पर खरीदारी करने के लिए आते है।
गुरु जम्भेश्वर विज्ञान एवं प्रौद्योगिकी विश्वविद्यालय
गुरु जम्भेश्वर विज्ञान एवं प्रौद्योगिकी विश्वविद्यालय हिसार स्थित एक विश्वविद्यालय है जिसकी स्थापना १९९५ में हुई थी। यह विश्वविद्यालय, विज्ञान, प्रौद्योगिकी, इंजीनियरिंग, फार्मेसी तथा प्रबन्धन के पाठ्यक्रम चलाता है।
सुकुमार सेन (भारतीय मुख्य चुनाव आयुक्त)
सुकुमार सेन भारत के पहले मुख्य चुनाव आयुक्त थे जो 21 मार्च 1950 से लेकर 19 दिसम्बर 1958 तक इस पद पर रहे। इनकी सेवाओं के लिए सन् १९५४ में इन्हें पद्म भूषण से सम्मानित किया गया। ये पश्चिम बंगाल राज्य से हैं।
केथेड्रल डि सेगोविआ
पीले पत्थरों से बने इस गिरजाघर के, १५२० में सांप्रदायिक युद्ध के अग्निकांड में नष्ट हो जाने के बाद, तत्कालीन शासक कार्लोस पंचम ने इसके पुनर्निमाण के आदेश दिए। उत्तर गॉथिक शैली में निर्मित यह गिरजाघर पहले रोमन शैली में बनाया गया था। वर्जिन मेरी को समर्पित इस गिरजाघर का निर्माण १५२५ से १५२७ के मध्य आर्किटेक्ट ट्रांसमेरन मेसन और जुवान गिल डि हॉनटेनॉन ने प्रारंभ किया पर हॉनटेनॉन की मृत्यु के बाद उसके पुत्र रॉड्रिओ गिल डि हॉनटेनॉन ने इस पर अपना काम जारी रखा। इसकी पहली मंजिल पर तीन मध्य भाग हैं, पार्श्व प्रार्थनालय, अर्थवृत्ताकार गर्भगृह और संलग्न आच्छादित मार्ग। प्रमुख भवन में तीन प्रवेशद्वार हैं। मुख्यद्वार के अतिरिक्त दो दक्षिण द्वार हैं। संपूर्ण भवन १०५ मीटरलंबा और ५० मीटर चौड़ा तथा मध्य भाग में ३३ मीटर ऊँचा है। मुख्यवेदी संगमरमर, जास्पर और ताँबे की बनी है। यह १७६८ में बनकर तैयार हुआ था।
वसुन्धरा राजे सिंधिया
वसुन्धरा राजे सिंधिया भारत के राज्य राजस्थान की पूर्व मुख्यमंत्री हैं। वे राजस्थान की पहली महिला मुख्यमंत्री हैं।
वसुन्धरा राजे का जन्म 8 मार्च 1953 को मुम्बई में हुआ। वह भूतपूर्व ग्वालियर राजघराने की पुत्री हैं। उनके पिता का नाम जीवाजीराव सिन्धिया और माँ का नाम विजया राजे सिन्धिया है। वह मध्य प्रदेश के कांग्रेस नेता माधवराव सिंधिया की बहन हैं। उनका विवाह धौलपुर के एक जाट राजघराने में हुआ। उनके पुत्र दुष्यंत सिंह का विवाह गुर्जर राजघराने में निहारिका सिंह के साथ हुआ।
वसुन्धरा राजे ने अपने जीवन का पहला चुनाव सन 1984 मे मध्यप्रदेश के भिडं लोकसभा क्षेत्र से ल था जिसमे उनकी हार हुई। उस वक्त पूरे देश में इंदिरा गांधी की हत्या की वज़ह से काग्रेस के पक्ष मे सहानुभूति लहर चल रही थी और इसी का फायदा उठा काग्रेस के प्रत्याशी कॄष्णा सिंह ने राजे को लगभग 88000 वोट से हरा दिया । राजे को 1984 में भाजपा की राष्ट्रीय कार्यकारिणी में शामिल किया गया था। इसके बाद 1985-87 के बीच राजे भाजपा युवा मोर्चा राजस्थान की उपाध्यक्ष रहीं। 1987 में वसुंधरा राजे राजस्थान प्रदेश भाजपा की उपाध्यक्ष बनीं। उनकी कार्यक्षमता, विनम्रता और पार्टी के प्रति वफादारी के चलते 1998-1999 में अटलबिहारी वाजपेयी मंत्रिमंडल में राजे को विदेश राज्यमंत्री बनाया गया। वसुंधरा राजे को अक्टूबर 1999 में फिर केंद्रीय मंत्रिमंडल में राज्यमंत्री के तौर पर स्वतंत्र प्रभार सौंपा गया। भैरोंसिंह शेखावत के उपराष्ट्रपति बनने के बाद उन्हें राजस्थान में भाजपा राज्य इकाई का अध्यक्ष बनी। 2013 में गहलोत सरकार को सता से हटाने के लिए उन्होंने सुराज संकल्प यात्रा निकाली जिसका उन्हे भरपूर समर्थन मिला ओर वह राज्य की दुसरी मुख्यमंत्री बनी| वसुंधरा राजे दो बार राजस्थान की मुख्यमंत्री रह चुकी है और वर्तमान में भारतीय जनता पार्टी की उपाध्यक्ष हैं|वसुंधरा राजे के राजनीतिक जीवन पर इतिहासकार विजय नाहर की लिखी पहली पुस्तक वसुंधरा राजे और विकसित राजस्थान प्रभात प्रकाशन, दिल्ली द्वारा प्रकाशित हुई और सर्वप्रथम राज्यपाल कल्याण सिंह को भेंट की गई।
कुमकुम (अभिनेत्री)
कुमकुम (जन्मनाम: ज़ैबुनिस्सा) हिन्दी व भोजपुरी फिल्मो की एक अभिनेत्री है। अपने सफर के दौरान उन्होनें 100 से अधिक फिल्मों में काम किया, जिसमे उस दौर के प्रमुख अभिनेता भी शामिल थे। उन्होने इतिहास की पहली भोजपुरी फिल्म "गंगा मैया तोहे पियारी चढाईबो" (1963) में भी अभिनय किया था।
भुसावल
भुसावल (Bhusawal) भारत के महाराष्ट्र राज्य के जलगाँव ज़िले में स्थित एक नगर है।
यह सतपुड़ा पर्वतश्रेणी और दक्कन पठार की अजंता पहाड़ियों के मध्य ताप्ती नदी के तट पर स्थित है। मुंबई (भूतपूर्व बंबई)-कोलकाता (भूतपूर्व कलकत्ता) और मुंबई-दिल्ली मार्गों पर स्थित यह शहर एक प्रमुख रेलवे जंक्शन है। एक विशाल रेल-इंजन कार्यशाला वाला भुसावल मूलत: एक रेलवे नगर है।
भुसावल आसपास के कपास उत्पादन क्षेत्रों का एक प्रमुख केंद्र है। भुसावल के इलाक़े में उत्पादित केले, बाजरा और मूँगफली का व्यापार होता है। भुसावल में एक बड़ा तेलशोधक कारख़ाना है।
भुसावल में एस. जी. बी कॉलेज ऑफ़ इंजीनियरिंग ऐंड टेक्नोलॉजी, पी.ओ. नाहटा कला, विज्ञान और वाणिज्य महाविद्यालय और डी.एल. माध्यमिक विद्यालय स्थित है।
चक्रधरपुर
चक्रधरपुर (Chakradharpur) भारत के झारखंड राज्य के पश्चिमी सिंहभूम ज़िले में स्थित एक शहर है। यह राष्ट्रीय राजमार्ग ३२०डी पर स्थित है।
चक्रधरपुर संजय नदी के किनारे पर पठार के तलहटी में बसा हुआ है। यहाँ पर लाख और कागज बनाने के कुटीर उद्योग हैं। यहाँ प्रसिद्ध रेवले जंकशन है जो दक्षिण-पूर्वी रेलवे लाइन पर स्थित है।
बिरसा मुंडा को अंग्रेजों ने चक्रधरपुर के जमकोपाई जंगल में सोते हुए 3 फरवरी 1900 ई को गिरफ्तार किया था!
शिवराज पाटिल
शिवराज पाटिल एक भारतीय राजनीतिज्ञ हैं। वो संयुक्त प्रगतिशील गठबंधन सरकार में भारत के गृहमंत्री रह चुके हैं। वे पूर्व में पंजाब के राज्यपाल तथा केन्द्र शासित प्रदेश चंडीगढ़ के प्रशासक रह चुके हैं
मालदा जिला
मालदा (মালদা) भारत के पश्चिम बंगाल राज्य का एक जिला है। इसका मुख्यालय मालदा टाउन है। पश्चिम बंगाल में मुस्लिम आबादी के लिहाज से मुर्शिदाबाद के बाद मालदा दूसरे नंबर पर है। मालदा ज़िले में मुसलमानों की आबादी करीब 57 फ़ीसदी है।
मोकोकचुंग जिला
मोकोकचुंग भारत के नागालैण्ड राज्य का एक ज़िला है। ज़िले का मुख्यालय मोकोकचुंग है। ज़िले के अधिकांश निवासी आओ नागा हैं।
पालमपुर
पालमपुर (Palampur) भारत के हिमाचल प्रदेश राज्य के काँगड़ा ज़िले में स्थित एक नगर है। यह एक चीड़ के वृक्षों से ढका हुआ और झरनों से भरपूर्व, हिम से ढके धौलाधार पर्वतों के बीच स्थित एक हिल स्टेशन और पर्यटक स्थल है। यहाँ चाय बागान भी हैं।
पर्यटन के साथ साथ पालमपुर में वैज्ञानिक एवं औद्योगिक अनुसंधान परिषद का अनुसंधान केंद्र, हिमालयन जैवसंसाधन प्रौद्योगिकी संस्थान, चौधरी सरवन कुमार हिमाचल प्रदेश कृषि विश्वविद्यालय, श्री साई यूनिवर्सिटी, पशु चिकित्शलय पालमपुर होलटा , शहीद कप्तान विक्रम बत्रा डिग्री कोलेज जैसे शिशक्षण संस्थानों के कारण भी देश विदेश के विद्यार्थयों के लिए पालमपुर शिक्षा के क्षेत्र में मुख्य आकर्षण का केंद्र बनता जा रहा है ।
कसौली
कसौली (Kasauli) भारत के हिमाचल प्रदेश राज्य के सोलन ज़िले में स्थित एक छावनी नगर और हिल स्टेशन है।
समुद्री तल से 1795 की ऊँचाई पर स्थित कसौली हिमाचल प्रदेश का एक छोटा पर्वतीय स्‍थल है। यह शिमला के दक्षिण में 77 किलो मीटर की दूरी पर स्थित है और टॉय ट्रेन पर जो समय शिमला की पहाडियों के पास पहुंचने पर कसौली दिखाई देता है। अपनी सफाई और सुंदरता के कारण मशहूर कसौली में बड़ी संख्‍या में पर्यटक आते हैं। इसे कभी कभार छोटा शिमला कहा जाता है और यह पर्वतीय स्‍थान फर, रोडोडेंड्रॉन, अखरोट, ओक और विलो के लिए प्रसिद्ध है। कसौली में 1900 के दौरान पाश्‍चर संस्‍थान की स्‍थापना की गई जहां एंटी रेबीज टीका, पागल कुत्ते के काटने की दवा के साथ हाइड्रो फोबिया रोग का इलाज भी किया जाता है। कसौली प्रसिद्ध लेखक र‍सकिन बॉन्‍ड का जन्‍म स्‍थान भी है। यहाँ पर ह्रितिक रोशन की फ़िल्म कोई मिल गया की शूटिंग हुई थी।